Οσάκα

Η Οσάκα (ακριβέστερα: Οόσακα, ιαπωνικά: 大阪市‎, Ōsaka-shi, προφέρεται Οόσακα-σι) είναι μία από τις σημαντικότερες πόλεις της Ιαπωνίας και βρίσκεται στο δέλτα του ποταμού Γιόντο στην ακτή της Οσάκας της επαρχίας Κανσάι στο κύριο νησί της Ιαπωνίας Χονσού. Η πόλη είναι πρωτεύουσα του νομού της Οσάκα. Συχνά αναφέρεται σαν η δεύτερη πόλη της Ιαπωνίας, αν και παραδοσιακά στην Ιαπωνική ιστορία ήταν η εμπορική πρωτεύουσα της χώρας. Σήμερα είναι η δεύτερη μεγαλύτερη πόλη της Ιαπωνίας μετα το Τόκυο και η περιοχή του Κεϊχάνσιν (Κυότο-Οσάκα-Κόμπε) αποτελεί την 9η μεγαλύτερη μητροπολιτική περιοχή στον κόσμο με πληθυσμό 19.220.000. Η πόλη έχει το περίεργο προσωνύμιο πρώτη πόλη την ημέρα μία αναφορά στον κομβικό οικονομικό και εμπορικό ρόλο της πόλης σήμερα. Ενώ κατά τη διάρκεια της νύχτας κατατάσσεται στην τρίτη θέση με 2,6 εκατομμύρια κατοίκους την διάρκεια της ημέρας ο πληθυσμός της αυξάνεται σε 3,7 εκατομμύρια.

 Η ιστορία της πόλης ανάγεται στην περίοδο Κοφούν όπως αποκαλύπτουν τα ερείπια Μορινομίγια (森の宮遺跡) του 5ου έως 6ου αιώνα π.χ.. Η Οσάκα ήταν για ένα μεγάλο χρονικό διάστημα το πιο σημαντικό οικονομικό κέντρο της Ιαπωνίας και το μεγαλύτερο μέρος του πληθυσμού της ήταν παραδοσιακά έμποροι. Κατά τη διάρκεια της περιόδου Έντο (1603–1867), η πόλη ανέκτησε το αρχαίο κύρος της και έγινε ένα πολυσύχναστο εμπορικό λιμάνι. Η λαϊκή κουλτούρα της πόλης ήταν στενά συνδεδεμένη με την εξαιρετικά διαδεδομένη στην Ιαπωνία παραδοσιακή τέχνη της ξυλογραφίας που ονομάζεται ουκίγιο-ε. Αναπτυσσόμενη παράλληλα με το Κυότο και το Έντο (σημερινό Τόκυο) η Οσάκα είχε να επιδείξει έντονη καλλιτεχνική ζωή όπως διαφαίνεται από τα πολυάριθμα κουκλοθέατρα μπουνράκου και θέατρα Καμπούκι. Η σύγχρονη πόλη σχεδιάστηκε αρχικά με κυβερνητική διάταξη γύρω από μία έκταση 15 τ.χλμ. μόνο. Στη συνέχεια η πόλη βίωσε τρεις μεγάλες επεκτάσεις για να φθάσει το σημερινό της μέγεθος που είναι περίπου 222 τ.χλμ. Η Οσάκα είναι σήμερα η έδρα πολλών πολυεθνικών επιχειρήσεων και η αγορά της είναι μία από τις πιο σημαντικές του κόσμου. Η Οσάκα μεταφράζεται ως Μεγάλος Λόφος. Είναι ασαφές πως το όνομα Οσάκα επικράτησε του ονόματος Νανιγουά που ήταν το αρχικό όνομα της πόλης. Η παλιότερη χρήση του σύγχρονου ονόματος βρίσκεται σε μία επιγραφή του 1496. Αμερικανικό χωριό (Αμεμούρα) Ντεν Ντεν Ντοτονμπόρι Νάνμπα Σινσαϊμπάσι Ουμέντα Μουσείο Ανατολικής Κεραμικής της Οσάκα: Ιδρύθηκε το 1982. Στις συλλογές του εκτίθενται 2000 αντικείμενα περιλαμβανομένων εκθεμάτων κέλαντον από την Κορέα. Εθνικό Μουσείο Τέχνης της Οσάκας Δημοτικό Μουσείο Τέχνης Μουσείο Ιστορίας της Οσάκα Μουσείο Φυσικής Ιστορίας Μουσείο Επιστημών Η Οσάκα είναι γνωστή για τα μπουνράκου (παραδοσιακά κουκλοθέατρα), τα θέατρα Καμπούκι και πιο πρόσφατα για τα μανζάι (αυτοσχέδια κωμωδία). Πανεπιστήμιο Κανσάι (関西大学) Πανεπιστήμιο της Πόλης της Οσάκα (大阪市立大学) Οικονομικό Πανεπιστήμιο της Οσάκα (大阪経済大学) Τεχνολογικό Ινστιτούτο της Οσάκα (大阪工業大学) Κολλέγιο Τζογκακουίν (大阪女学院大学) Πανεπιστήμιο Σεϊκέι της Οσάκα (大阪成蹊大学) Πανεπιστήμιο ΣΟΑΙ (相愛大学) Πανεπιστήμιο Τεχνών της Οσάκα (大阪芸術大学) Πανεπιστήμιο Εκπαίδευσης της Οσάκα (大阪教育大学) Σικάγο, Ηνωμένες Πολιτείες της Αμερικής Αμβούργο, Γερμανία Σαν Φρανσίσκο, Ηνωμένες Πολιτείες της Αμερικής Σάο Πάολο, Βραζιλία Σαγκάη, Κίνα Μελβούρνη, Αυστραλία Μιλάνο, Ιταλία Αγία Πετρούπολη, ΡωσίαΦιλικές πόλεις: Βουδαπέστη, Ουγγαρία Μπουένος Άιρες, Αργεντινή City of Osaka Official homepage OSAKA INFO Osaka Convention & Tourism Bureau A collection of articles about the Kamagasaki area of Osaka libcom.org Bicycling in Osaka